cyanic-selkie/wikianc huggingface dataset:
Radiohead
Vaikuttajana muille yhtyeille
Vaikka Radioheadin suosio nousi Kid A:n ja Amnesiacin ansiosta, myös The Bends ja OK Computer ovat olleet jatkuvasti suosittuja, minkä vuoksi Radioheadin varhaisempi tyyli on vaikuttanut brittiläiseen rock-musiikkiin. Monet kriitikot vertasivat 1990-luvun loppupuolella ja 2000-luvun alkupuolella eri yhtyeitä Radioheadiin. Joissakin tapauksissa nämä yhtyeet olivat jopa käyttäneet yhtyeen ”omia” tuottajia Nigel Godrichia tai John Leckietä. MTV kysyikin Yorkelta vuonna 2001 mielipidettä siitä, että monet yhtyeet, kuten Travis ja Coldplay yrittävät luoda uraa kuulostamalla vuoden 1997 Radioheadilta. Yorke kehotti niitä yrittämään samaa Kid A:n kanssa. Toiset yhtyeet, kuten Bloc Party, taas ovat sanoneet saaneensa vaikutteita Radioheadin myöhäisemmistä albumeista. Myös monia eri musiikkityylejä edustavat yhtyeet ovat kertoneet esikuvakseen Radioheadin myöhäisemmän tyylin, kuten The Roots, Hanson ja John Mayer. Myös jotkut jazzia tai klassista musiikkia soittavat muusikot ovat tehneet omia versioitaan tai samplanneet Radioheadin Kid A- ja Amnesiac-albumien kappaleita. Radiohead sijoittui vuonna 2005 73:nneksi Rolling Stone -lehden listalla kaikkien aikojen parhaista artisteista.
Killing Me Killing You
Kappale ylsi suomen virallisen listan sijalle 5.
Heby
Heby on samannimisen Hebyn kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 2 550 asukasta.
Haukiluoma
Haukiluoma on Tampereen kaupunginosa, joka sijaitsee kaupungin luoteisosassa Ylöjärven kaupungin rajalla ja lähellä Nokian kaupungin rajaa. Naapurikaupunginosat ovat Lamminpää ja Ikuri. Haukiluoma rajoittuu pohjoisessa ja lännessä Ylöjärven Vuorentaustaan, etelässä Ikuriin sekä idässä Lamminpäähän.
Haukiluomassa on ulkoilumaastoja varsinkin Pikku-Horhan alueella (Haukiluoman ja Lintuviidan välinen matala harjualue), tosin talviaikaan suuri osa sen ulkoilureiteistä on varattu hiihtäjille. Haukiluomasta on lisäksi lyhyet matkat Ylöjärven puolella oleville laajoille metsäalueille, Myllypuron varren ulkoilureiteille, Tohlopin suomaastoille sekä Mustavuoren mäkimaastoihin.
Tietoa Haukiluomasta
Haukiluoman palveluihin lukeutuvat Sale Haukiluoma, K-Market Haukiluoma sekä yksi baari (Bar Lato). Baarin kanssa samassa rakennuksessa sijaitsee Haukiluoman lähipalvelukeskus. Rakennuksessa ovat aiemmin toimineet Haukiluoman neuvola vuoteen 2014, Seurakuntien kerhohuone sekä Haukiluoman päiväkoti. Runkoraitilla sijaitsi 1980-luvulta 2000-luvun alkuun Haukiluoman Grillikioski. Haukiluoman länsiosassa on Haukiluoman teollisuusalue, jossa on pääosin autoiluun liittyviä pienteollisuuskiinteistöjä. Haukiluoman neuvola lopetti toimintansa vuoden 2014 alussa ja toiminta siirtyi Lielahtikeskukseen. Tämän lisäksi muutaman kilometrin päässä Tesomajärvellä sijaitsee Tesoman kauppakeskus Westeri.
Haukiluoman rajanaapureita ovat lännessä Myllypuro, etelässä Ikuri, idässä Lintuviita (osa Lamminpäätä) ja pohjoisessa Hatola (osa Vuorentaustaa ja siten Ylöjärveä). Haukiluoma muodostaa yhdessä Ikurin kanssa yhteisen omakotiyhdistyksen, joka valvoo kyseisten alueiden omakotiasujien etua. Haukiluoman lapset ovat kulkeneet koulumatkansa Lamminpään ala-asteelle ja toisaalta kaupunginosan vainajat on pääosin haudattu Lamminpään hautausmaalle. Yläasteen pääosa koululaisista käy Tesoman yläasteella.
Pinta-alaltaan Haukiluoma on noin 0,78 neliökilometriä. Asukkaita kaupunginosassa oli vuonna 2005 1 739 henkeä. Suurimmillaan vuonna 1990 Haukiluoman väestömäärä oli 2 247 henkilöä. Tuolloin kaupunginosa oli uusi ja sinne oli muuttanut paljon lapsiperheitä. Lasten kasvettua ja muutettua pois on myös väkimäärä selvästi vähentynyt. Vuonna 2005 väestötiheys oli 2 229 henkilöä/km².
Tampereen kaupunginosiin verrattuna Haukiluomaa väestöltään oli Vehmainen (1 743 hlöä) ja lähinnä pinta-alaltaan Messukylä (0,86 km²). Läheisistä kaupunginosista kooltaan parhaiten Haukiluomaa vastaa Tohloppi (väestö 1 852 hlöä ja pinta-ala 1,13 km²).
Liikenneyhteydet Haukiluomasta keskustaan ovat nykyisin hyvät. Kehätien valmistuttua Haukiluomasta on nopeat yhteydet Helsingin, Porin, Rauman, Vaasan sekä Kurun suuntiin. Haukiluomassa on yhden Tampereen seudun joukkoliikenteen bussilinjan päätepysäkki eli linja 8 (Kyösti-Haukiluoma). Lisäksi linja 13 (Tesoma-Lintuhytti) palvelee haukiluomalaisia, sillä sen reitti kulkee Myllypuronkatua pitkin eli Haukiluoman rajan tuntumassa. Haukiluomaan kulki aluksi TKL:n linja numero 3 vuodesta 1982 vuoteen 1990 asti jolloin linjaksi vaihtui 22.
Suurin osa Haukiluoman väestömäärästä muodostuu kaupunginosan keskialueella sijaitsevan lähiön kerrostalojen asukkaista. Haukiluomassa on lisäksi runsaasti rivi- ja omakotitaloja. Kaupunginosan kadut on nimetty puun eri osien mukaisesti. Siten kaupunginosan pääkadut ovat nimeltään Tyvikatu, Pahkakatu, Runkokatu ja Lehtikatu. Muita katuja ovat esimerkiksi Pihkakatu, Silmukatu, Naavakatu ja Latvakatu.
Supreme Commander
Supreme Commander, lyhennettynä SupCom on Gas Powered Gamesin kehittämä ja Chris Taylorin suunnittelema strategiapeli. Pelin on sanottu olevan henkinen jatko-osa Taylorin edelliselle pelille, Total Annihilationille. Euroopassa peli julkaistiin 16. helmikuuta 2007. Jatko-osa Forged Alliancesta kerrottiin saman vuoden kesäkuussa.
Pelaaminen
Panssaroitu komentoyksikkö (tästä eteenpäin ACU) on keskeisin yksikkö Supreme Commanderissa. Nämä yksiköt lähetetään taistelupaikalle kvanttiportilla, mukanaan tarvittavat piirustukset rakennusten ja yksiköiden tuottamiseen. Kaikki tavanomaiset yksiköt paitsi ACUt ja SCUt (Support Commander Unit) ovat robotteja.
Kaikki rakennukset ja yksiköt kuuluvat johonkin neljästä teknologiatasosta. Ensimmäinen taso on käytössä heti pelin alussa. Kun pelaaja laajentaa tehdasrakennuksia, hän pystyy tuottamaan seuraavan teknologiatason yksiköitä. Kolme ensimmäistä tason ovat "tavallisia tasoja", neljäs on "kokeellinen taso". Kokeellisella tasolla ovat kehittyneillä insinööriyksiköillä rakennetut, suuret ja tehokkaat kokeelliset yksiköt, jotka ovat tosin myös kalliita ja hitaita rakentaa.
Supreme Commanderin yksinpelin tekoäly jakautuu kolmeen ryhmään. Kaksi ensimmäistä, helppo ja keskivaikea ovat yksittäisiä, mutta vaikealla tasolla on kolme erilaista tekoälyä: Horde AI hyökkää suurilla laumoilla alhaisen tason yksiköitä, Tech AI kehittää ensin teknologiatasonsa huippuun ja vasta sitten aloittaa hyökkäyksen. Balanced AI tasapainottelee näiden kahden välillä. Yksinpelin kampanja koostuu yhteensä 18 tehtävästä, kuusi jokaiselle osapuolelle. Tehtävät ovat moniosaisia: kun tavoite on saavutettu, karttaa laajennetaan ja annetaan uudet tavoitteet.
Resurssit
Supreme Commanderissa on kaksi resurssia: massa ja energia. Massaa hankitaan poraamalla sitä massaesiintymistä sekä energiaa massaksi muuntavilla laitteilla. Energiaa hankitaan rakentamalla energiantuotantolaitoksia. Resursseja voi varastoida vain rajatun määrän, jonka jälkeen ylimääräiset menevät hukkaan. Resurssit ovat loputtomia.
Mikäli esimerkiksi tehdasrakennus on resurssientuotantorakennuksen vieressä, se saa bonusta alennettujen rakennuskustannusten muodossa.
Sotiminen
Pelissä käytetään "strategista zoomausta", eli näkymän pystyy laajentamaan koko pelialueen käsittäväksi, jolloin yksiköt näkyvät taktisina merkkeinä. Myös aivan lähelle maanpintaa voi lähentää. Tämä mahdollistaa Supreme Commanderin suuren mittakaavan; pelaajalla voi olla jopa tuhat yksikköä kentällä. Yksiköt ovat realistisen kokoisia; esimerkiksi taistelulaiva on paljon suurempi kuin sukellusvene. Suurimmat kokeelliset yksiköt voivat jopa murskata pienempiä tankkeja alleen.
Juoni
Supreme Commander sijoittuu kauas tulevaisuuteen. Tähtienvälisiä matkoja pystytään tekemään hetkessä kvanttiporttiteknologian avulla. Ihmiskunta kansoitti monia planeettoja Maan Imperiumin aikana. Imperiumi murtui eräiden tapahtumien johdosta osiin ja Cybranit ja Aeonit syntyivät. Imperiumin jäänteistä nousi UEF. Näiden kolmen osapuolen välinen loputon sota on jatkunut satoja vuosia.
Osapuolet
United Earth Federation eli UEF (Yhdistynyt Maan Federaatio) edustaa Maapallolta hallittua, Maan Imperiumin jäännettä. UEF:n tavoitteena on yhdistää ihmiskunta jälleen hallitsemaan galaksia. Sen sotilastaktiikat ja yhteiskuntarakenne muistuttavat eniten nykyhetken ihmiskuntaa. UEF:n "pimeitä puolia" ovat esimerkiksi eräänlaisen orjuuden hyväksyminen.
Cybran Nation (Cybranien Kansakunta) koostuu symbionteista eli ihmisistä, joiden aivoja on paranneltu tietokoneteknologialla. Cybranit taistelevat vapauttaakseen kaikki symbiontit UEF:n vallasta. Kansakuntaa johtaa tohtori Brackman, joka alun perin kehitti tekniikan, jolla aivot yhdistetään tietokoneeseen, ja on isähahmo kaikille symbionteille.
Aeon Illuminate (Ikiaikaiset Valaistuneet) ovat niiden jälkeläisiä, jotka saivat ensikosketuksen alienrotu Seraphimiin. Seraphim-rotu kertoi ihmisille heidän elämänkatsomuksestaan (The Way, Tie). Maan Imperiumin xenofobian ansiosta Seraphimit hävitettiin oletetusti sukupuuttoon. Heidän paikalleen nousivat opetuksia noudattavat Aeonit. He aloittivat suurhyökkäyksen galaksiin "puhdistaakseen" kaikki, jotka eivät noudattaneet "Tietä".
Yksinpelikampanjan juoni
Alussa kerrotaan, kuinka osapuolet olivat sotineet keskenään yli tuhat vuotta. Kaikilla on omat ongelmansa; UEF on heikentynyt sodassa, Cybraneiden voimavarat ovat kuluneet ja Aeonien pääkomentaja aiheuttaa levottomuutta. Juoni kehittyy UEF:n rakentaman Black Sunin, planeetantuhoajan, ympärille. Kaikki osapuolet yrittävät saada sen haltuunsa käyttääkseen sitä omiin tarkoituksiinsa. Cybranit haluavat lähettää kvanttiporttiverkostoon kvanttiviruksen ja Aeonit haluavat lähettää rauhanviestin ihmisten mieliin kvanttiverkoston kautta.
UEF käyttää Black Sunia tuhoamaan Cybranien ja Aeonien tärkeimmät planeetat, jonka jälkeen se pystyy lopettamaan loputtoman sodan ja yhdistämään ihmiskunnan.
Cybranien päätietokone, QAI, lähettää kvanttiverkostoon viruksen, joka sammuttaa kaikki kvanttiportit viideksi vuodeksi, jonka aikana symbiontit pystyvät kehittymään ilman vihamielisten hyökkäyksiä.
Aeonit yhdistävät prinsessansa verkostoon. Prinsessa puhuu kaikille ihmisille suoraan heidän mieliinsä, ja saa sodan loppumaan.
Pelin lopuksi jokaisella osapuolella on omanlaisensa loppu. Cybranien lopussa QAI näkee tunnistamattomien vihollisten tulevat ja sanoo tri Brackmanille: "Ne ovat tulossa", ja sen jälkeen "Päätavoite saavutettu". Aeonien lopussa näkyy vain prinsessa, joka avaa silmänsä ja sanoo: "...Ei!". UEF:n lopussa näytetään tutkan täyttyvän tunnistamattomista kohteista lähellä Black Sunia. Kaikki loput viittaavat lisäosa Forged Allianceen ja näyttävät Seraphimien paluun.
Vastaanotto
Pelillä on Metacritic-kerääjäsivustolla 86/100 pistettä.
Cocktail party -puhe
Cocktail party -puheeksi kutsutaan henkisesti jälkeenjääneiden ihmisten runsasta puhetta, joka jää kuitenkin sisällöllisesti köyhäksi. Nimitystä pidetään usein loukkaavana. Monissa tapauksissa vammautuneet rakastavat sanoja ja puhumista ihmisten kanssa, mutta puhe on epäloogista ajatusten yhteenliittämistä. Tämä on yleistä esimerkiksi Williamsin syndroomassa.
Lusia
Lusia sijaitsi Kefissos-joen laaksossa Ateenan länsipuolella, mahdollisesti nykyisen Peristérin tienoilla.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Lūsieus.
TUL Cup
TUL Cup on vuosittain järjestettävä Suomen Työväen Urheiluliiton jalkapallomestaruusturnaus, joka järjestettiin ensimmäisen kerran vuonna 1920. TUL:n mestaruudesta on muutamia poikkeuksia lukuun ottamatta pelattu vuosittain 1920–1955 sekä 18 vuoden tauon jälkeen vuodesta 1973 eteenpäin. Vuoteen 1949 saakka TUL:n seurat eivät osallistuneet kilpailutoimintaan Suomen Palloliiton seurojen kanssa ja kolmena kautena 1946–1948 jalkapallon Suomen mestaruus ratkaistiin TUL:n ja SPL:n sarjojen parhaiden seurojen kesken.
Historia
Suomen Työväen Urheiluliitto perustettiin sisällissodan jälkeen tammikuussa 1919. Aluksi jalkapallo ei kuulunut TUL:n ohjelmaan ja Helsingin Kullervo saikin samana vuonna luvan osallistua SPL:n sarjoihin TUL:n jäsenyydestään huolimatta. Elokuussa 1919 järjestetty TUL:n ensimmäinen liittokokous kuitenkin kielsi kaiken yhteistoiminnan porvariseurojen kanssa ja näin jalkapallo otettiin myös TUL:n kilpailuohjelmaan. Ensimmäinen TUL:n jalkapallomestaruus ratkaistiin lokakuussa 1920, jolloin Helsingissä järjestetyn turnauksen voittajaksi selvisi kotijoukkue Kullervo.
TUL:n jalkapallomestaruus herätettiin henkiin jälleen vuonna 1973, jolloin se ratkaistiin cup-muotoisesti. Myöhemmin turnauksesta alettiin myös käyttämään sen nykyistä nimitystä TUL Cup.
Pelitapa
TUL:n jalkapallomestaruuden pelitapa on vuosien varrella vaihdellut suuresti. Vuosina 1920–1933, 1944 ja 1949–1955 kilpailu järjestettiin cup-muotoisena. Yksinkertainen loppusarja pelattiin 1934–1942 ja 1945, jolloin joukkuemäärä vaihteli neljän ja kahdentoista välillä. Yksinkertainen sarja pelattiin 1940 ja 1941 ja kaksinkertainen sarja puolestaan 1946–1948.
Vuodesta 1973 TUL Cupia on pelattu sekä cup- että turnausmuotoisena. 1980-luvun alusta lähtien se on järjestetty kiertävillä paikkakunnilla tiiviinä viikonlopun mittaisena turnauksena ennen varsinaisen sarjakauden alkua. Viime vuosina mielenkiinto kilpailua kohtaan on kuitenkin laskenut niin, että esimerkiksi vuoden 2013 Porissa järjestettäväksi tarkoitettu TUL Cup jouduttiin perumaan osallistujien puutteen vuoksi.
Maakostea betoni
Maakostea betoni on rakenteeltaan irtonaista ja vähän vettä sisältävää betonimassaa. Se on yleensä kuivuttuaan juoksevaa betonia heikompaa eikä sillä ole rakenteellista lujuusluokkaa. Maakosteaa betonia käytetään muun muassa pihakiveysten reunojen tuennassa maan alla sekä valmiselementtien laskualustana. Sisärakentamisessa sillä kiinnitetään muun muassa mosaiikkibetonilaattoja.
Maakosteaa betonisekoitusta myydään rautakaupoissa, mutta sitä voi sekoittaa myös itse. Maakostean betonin ohje on seuraava: 1 osa sementtijauhetta, 4 osaa kivituhkaa raekoko 0 - 6 mm ja vettä siten, että kädessä pystyy puristamaan massasta möykyn.
Maakostea betoni jää kaadettaessa irtonaiseksi, huokoiseksi kasaksi. Vesi nousee sen pintaan vasta kun sitä tärytetään pinnalta tai sullotaan voimakkaasti.
Markus Frey
Triviaa
Sekä Markus Frey että Mikko Salonen esiintyvät Bomfunk MC’s musiikkivideolla Something Going On tehden siinä kendoa.
Tavoiteorientaatiot
Tavoiteorientaatiot ovat motivaation eri lähteitä. Eri yksilöt orientoituvat eli suuntautuvat eri tavoitteisiin oppimisessaan. Silti yksilöillä voi olla monia eri tavoiteorientaatioita yhtä aikaa. Orientaatiot muodostuvat sosiaalisessa vuorovaikutuksessa, oppilaan vanhempien ja opettajien odotuksien, kommenttien ja palautteen tulkinnasta. Erilaisia tavoiteorientaatioita ovat oppimisorientaatio, saavutusorientaatio, riippuvuusorientaatio ja välttämisorientaatio. Näitä orientaatioita esiintyy kaikilla, ja ne vaihtelevat tilanteissa.
Madrid
Madrid on Espanjan pääkaupunki. Se on myös ympäröivän Madridin itsehallinnollisen maakunnan (esp. Comunidad de Madrid) pääkaupunki. Se sijaitsee Espanjan keskiosassa 655 metrin korkeudessa. Alue on ollut asutettu esihistoriallisista ajoista lähtien. Parlamentti kokoontui siellä ensimmäistä kertaa vuonna 1329. Yhdistyneen Espanjan keskuksena Madrid on toiminut vuodesta 1561.
Noin 3,2 miljoonan asukkaan Madrid on Espanjan suurin kaupunki ja Barcelonan jälkeen tärkein teollisuuskeskus. Työttömyys on muun Espanjan tavoin paha ongelma. Palvelualat ovat tärkeä työllistäjä. Kaupungissa käy vuosittain noin yhdeksän miljoonaa turistia.
Atlético Madrid ja Real Madrid kuuluvat maailman parhaisiin jalkapallojoukkueisiin.
Maantiede ja ilmasto
pienoiskuva|vasen|Näkymä [[Monte de El Pardon luonnonpuistosta Madridin luoteisosassa.]]
Madrid sijaitsee Espanjan keskiosassa Kastilian rajavuoriin kuuluvan Sierra de Guadarraman eteläpuolella, Uuden-Kastilian ylängöllä. Kaupunki on 655 metrin korkeudella merenpinnasta ja siten Euroopan toiseksi korkeimmalla sijaitseva pääkaupunki Andorra la Vellan jälkeen. Kaupungin länsiosan läpi virtaa pieni Manzanaresjoki, joka yhtyy alajuoksullaan osittain kaupungin itärajalla virtaavaan Jaramaan. Puistoa Madridin pinta-alasta on noin 33 neliökilometriä – tunnetuimmat viheralueet ovat Retiro ja Casa de Campo. Kaupungin luoteisosassa sijaitsee suuri kulttuuriperinnöllisesti suojeltu Monte de El Pardon luonnonpuisto. Ainoa suurempi järvi on El Pardossa sijaitseva Embalse de El Pardo, joka on Manzanaresin patoallas.
Alueella vallitsee Välimeren mannerilmasto, jolle on ominaista viileät talvet ja kuumat kesät. Iberian niemimaan länsirannikon ohitse kulkeva lämmin Golfvirta vaikuttaa myös Madridin ilmastoon. Talvella lämpötila on normaalisti kahdeksan celsiusasteen tienoilla ja öisin pakkasenkin puolella. Lunta sataa satunnaisesti. Kesät ovat kuumia ja keskilämpötila on silloin 24 astetta. Vuorilta puhaltavat tuulet saattavat talvella tehdä kylmyydestä purevamman, mutta toisaalta tuoda helpotusta muutoin paahtavan kuumiin kesäiltoihin. Sademäärä voi vaihdella suuresti, mutta on keskimäärin noin 433 millimetriä vuodessa. Eniten sataa marraskuussa.
Historia
pienoiskuva|Saksalaisten kartta Madridista vuodelta 1888.
Maurilaisvalta
Vaikka Madridin alue on ollut asutettu esihistoriallisista ajoista lähtien, ensimmäiset sitä koskevat historiankirjoitukset ovat 800-luvun puolivälistä. Tuolloin Córdoban emiiri Muhammed I määräsi alueelle rakennettavan pienen linnoituksen (paikalle, jossa nykyään sijaitsee Palacio Real, kuninkaallinen palatsi). Linnoituksen lähellä virtasi Manzanaresjoki, josta muslimit käyttivät nimeä al-Majrīṭ (المجريط) eli ”vedenlähde”. Kastilian Alfonso VI valloitti linnoituksen vuonna 1085 matkallaan Toledoon. Vuonna 1329 parlamentti asettui ensimmäistä kertaa Madridiin avustamaan Ferdinand IV:tä.
Pääkaupungiksi
Aragonian Ferdinand II:n ja Kastilian Isabella I:n avioliitto yhdisti kuningaskunnat muodollisesti vuonna 1469. Virallisesti Espanjan katsotaan yhdistyneen heidän tyttärenpoikansa, Habsburg-sukuisen Kaarle I:n perittyä molemmat. Hänen poikansa Filip II (1527–1598) siirsi Espanjan parlamentin Toledosta pysyvästi Madridiin vuonna 1561. Vaikkei asiaa julistettu virallisesti, parlamentin sijaintipaikka oli käytännössä pääkaupunki. Sevilla jatkoi Espanjan siirtomaiden valvojana, mutta teki sen Madridin alaisuudessa. Lukuun ottamatta lyhyttä ajanjaksoa vuosina 1601–1606, jolloin Filip III asetti hallintonsa Valladolidiin, Madrid on toiminut Espanjan keskuksena.
Nousu kukoistukseen
pienoiskuva|[[Palacio Real de Madrid|Madridin kuninkaallinen palatsi on Espanjan kuninkaan virallinen virka-asunto.]]
1500- ja 1600-luvuilla Madrid ei muistuttanut juurikaan Euroopan muita pääkaupunkeja. Espanjan perimyssodan jälkeen valtaan noussut Bourbon-sukuinen kuningas Filip V päätti, ettei kaupunki voisi pysyä tuossa tilassa, ja määräsi useita palatseja rakennettavaksi (mukaan lukien kuninkaallinen palatsi). Madridista tuli kuitenkin moderni kaupunki vasta Kaarle III:n (1716–1788) aikana. Hän rakennutti useita puistokatuja, aukioita, puutarhoja ja suihkulähteitä sekä hankki kaduille kivetyksen ja valaistuksen. Kaarle III olikin yksi Madridin historian suosituimmista kuninkaista, ja sanontaa ”paras pormestari, kuningas” käytettiin laajalti. Kun Kaarle IV:stä (1748–1819) tuli kuningas, Madridin asukkaat alkoivat mellakoida. Lopulta Kaarle IV luopui kruunusta poikansa Ferdinand VII:n kiihottaman Aranjuezin kapinan jälkeen. Ferdinand VII:n valtakausi jäi kuitenkin lyhyeksi: Napoleon valloitti Espanjan vuonna 1808 ja teki veljestään Josephista kuningas Joosef I:n. Madridilaiset ryhtyivät 2. toukokuuta kapinaan ranskalaisia vastaan ja seurasi kuusi vuotta kestänyt Espanjan itsenäisyyssota.
Itsenäisyyssodasta sisällissotaan
Ferdinand VII palasi valtaan itsenäisyyssodan jälkeen vuonna 1814, mutta joutui eversti Rafael del Riegon johtaman sotilasvallankumouksen seurauksena palauttamaan vuonna 1812 säädetyn perustuslain. Tästä alkoi liberaalien ja konservatiivisten hallitusten aikakausi, joka päättyi Isabella II:n (1830–1904) kruunaamiseen. Isabella II ei kuitenkaan kyennyt liennyttämään poliittisia jännitteitä, mistä seurasi jälleen uusi kapina ja Espanjan ensimmäinen tasavalta. Monarkia palautui vuoden kuluttua, mutta valtataistelut kotimaan sisällä jatkuivat ja siirtomaat kapinoivat. Vuosisadan vaihteen molemmin puolin hallinnut Alfonso XIII rakennutti Madridin metron ja yliopistoalueen. Alfonso XIII:n valtakausi päättyi maanpakoon ja Espanjan toisen tasavallan julistamiseen vuonna 1931. Espanjan sisällissota syttyi vuonna 1936 asevoimien noustua kapinaan uutta hallitusta vastaan. Madridin kadut muuttuivat taistelukentiksi, ja se oli yksi sodasta pahiten kärsineistä kaupungeista.
Francon vuodet
Francisco Francon diktatuurin aikana Madridista tuli hyvin teollistunut ja kaupunkiin kohdistui suuri muuttoliike. Francon vallan loppupuolella Baskimaan itsenäisyyttä ajava terroristijärjestö ETA salamurhasi pääministeri Luis Carrero Blancon Claudio Coellon kadulla. Joidenkin mielestä siitä seurasi lisää epävakautta, toisten mielestä se taas auttoi maata siirtymisessä kohti demokratiaa – viitaten mahdollisuuteen, että Carrero Blancosta olisi tullut Francon diktatuurin jatkaja tämän kuoltua.
Francon kuoleman jälkeen demokratiaa ajaneet puolueet hyväksyivät Francon toiveet Juan Carlos I:stä hänen seuraajanaan, ja Espanjasta tuli jälleen perustuslaillinen monarkia. Francon vuodet olivat jättäneet Madridin ja muun maan taloudelliseen myllerrykseen. Espanja alkoi tuoda itseään enemmän esille kansainvälisesti. Espanjan sisällä reaktio jo ennen Francoa vuosisatoja vallinnutta hallinnon keskittämispolitiikkaa vastaan on johtanut modernin itsehallintojärjestelmän kehittymiseen.
Nykyaika
1980-luvun korkeasuhdanteen ansiosta Espanjan pääkaupunki vakiinnutti asemansa Iberian niemimaan taloudellisena, kulttuurisena, teollisena, koulutuksellisena ja teknologisena keskuksena.
Talous
Huolimatta viimeaikaisesta suuntauksesta siirtää teollisuuden tuotantolaitoksia kaupungin ulkopuolelle Madrid on säilyttänyt asemansa Espanjan toiseksi suurimpana teollisuuskeskuksena Barcelonan jälkeen. Liike-elämän osalta Madrid on Espanjan tärkein kaupunki. Calle de Alcalá on pankki- ja liike-elämän keskus, jossa sijaitsee myös pörssi.
Viime vuosina Madridissa on tapahtunut suurta kehitystä palvelualoilla, jotka työllistävät jo kaksi kolmannesta kaupungin työväestöstä. Perinteisten hallinnollisten ja rahoituspalvelujen rinnalle on noussut muita lähinnä joukkoliikenteeseen liittyviä palveluja. Madrid on myös pyrkinyt kehittämään matkailu- ja kulttuuripalvelujaan. Nimeäminen Euroopan kulttuuripääkaupungiksi vuonna 1992 oli tärkeä merkkipaalu tässä prosessissa.
Kaupungin bruttokansantuote vuonna 2011 oli noin 18,9 % koko Espanjan BKT:sta. Kaupungin henkeä kohden laskettu sekä ostovoimakorjattu bruttokansantuote oli 32 723 euroa, Espanjan korkein. Suurimmat yksityiset työnantajat sekä henkilöstön määrässä että bruttokansatuotteessa mitattuna ovat Barajasin lentoasema, joka on matkustajamäärältään Euroopan neljänneksi suurin lentoasema, sekä messu- ja kongressikeskus IFEMA.
Vuoden 2017 kolmannella neljänneksellä maakunnan (Comunidad de Madrid) työttömyysaste oli 12,35 %.
Väestö
pienoiskuva|[[Puerta del Sol on Madridin vilkkaimpia aukioita.]] Vuoden 2018 laskennassa kaupungin (Ciudad de Madrid) asukasluku oli 3 223 334. Jos otetaan huomioon koko maakunta, väkiluku on 6 578 079. Madridin metropolialue on väkiluvultaan Euroopan unionin kolmanneksi suurin Lontoon ja Pariisin jälkeen. Vuoden 2018 tilaston mukaan kaupungin (Ciudad de Madrid) asukkaista 13,1 prosentilla ei ole Espanjan kansalaisuutta. Ulkomailla syntyneiden osuus oli 21,0 % vuonna 2018. Vuonna 2015 romanialaisia oli 12,2 %, kiinalaisia 8,5 % ja ecuadorilaisia 7,7 %.
Vielä 1500-luvulla Madrid oli syrjäinen 15 000 asukkaan pikkukaupunki Kastilian keskusylängöllä. Kaupungin väkiluku on kasvanut suuresti sen jälkeen, kun kuningas Filip II teki siitä maan pääkaupungin. Kasvu oli huomattavaa erityisesti 1900-luvulla johtuen suuresta siirtolaisuudesta. Korkeimmillaan kaupungin väkiluku oli 1970-luvun puolivälissä, jonka jälkeen se kääntyi laskuun muun maakunnan eduksi. 2000-luvulle tultaessa väkiluku on kääntynyt taas kasvuun. Verrattuna muihin Espanjan suurkaupunkeihin Madrid on noin kaksi kertaa suurempi kuin Barcelona ja noin neljä kertaa suurempi kuin Valencia.
Iholla (3. tuotantokausi)
Iholla-sarjan kolmas tuotantokausi esitettiin AVA-kanavalla syys-lokakuussa 2014. Jaksot esitettiin maanantaista torstaihin kello 21. Kauden päähenkilöinä oli viisi toisilleen tuntematonta eri ikäistä miestä, jotka kuvasivat elämäänsä puolen vuoden ajan. Sarjan kahdesta aiemmasta kaudesta poiketen tällä kaudella sarjan päähenkilöinä oli ainoastaan miehiä.
Balmoralin linna
Balmoralin linna on suurehko linna Aberdeenshiressä, Skotlannissa. Se toimii Yhdistyneen kuningaskunnan hallitsijan kesäasuntona.
Madrid
Väestö
Laajempaan, lähinnä etelään levittäytyvään metropolialueeseen (Capital y Área Metropolitana) kuuluu Madridin lisäksi 22 kuntaa. Seitsemän niistä on väkiluvultaan suurempia kuin 100 000: Móstoles, Fuenlabrada, Leganés, Getafe, Alcorcón, Alcobendas ja Torrejón de Ardoz. Muu osa maakunnasta on enimmäkseen harvaan asuttua.
Iholla (3. tuotantokausi)
Kolmannen tuotantokauden haku käynnistyi 26. huhtikuuta 2013. Päähenkilöt kuvasivat materiaalia sarjaan kesästä 2013 vuoden vaihteeseen 2013–2014.
Balmoralin linna
Kuningatar Viktoria alkoi vuonna 1848 vuokrata linnaa Fifen herttualta, ja vuonna 1852 hänen miehensä prinssi Albert osti sen lopulta kokonaan 30 000 sen aikaisella Englannin punnalla. Alkuperäinen Balmoralin linna oli rakennettu 1400-luvulla, mutta se oli käynyt pieneksi ja siksi rakennettiin uusi linna noin 90 metriä pohjoiseen vanhasta. Prinssi Albert avusti uuden linnan suunnittelussa ja se valmistui vuonna 1856.
Madrid
Hallinto
pienoiskuva|upright|Pormestari [[José Luis Martínez-Almeida]]
Iholla (3. tuotantokausi)
Esko
Esko on 34-vuotias avoliitossa oleva yhden lapsen isä. Ammatiltaan hän on luokanopettaja. Kauden aikana Esko perheineen muutti kotiseudultaan Lahdesta Helsinkiin.
Balmoralin linna
Linna on kuningasperheen yksityisessä omistuksessa Sandringhamin kartanon tapaan. Kesäpalatsin pinta-ala on yli 26 000 hehtaaria ja linna työllistää vakituisesti 50 henkilöä. Siellä käy vuosittain 85 000 matkailijaa. Linnan ylläpito maksaa vuosittain kolme miljoonaa puntaa ja turismista saadut tulot kattavat noin puolet laskuista.
Madrid
Hallinto
Madrid on paitsi Espanjan, myös Madridin itsehallinnollisen maakunnan pääkaupunki. Kaupungissa on täten paljon sekä paikallis- että valtionhallinnon toimipisteitä. Se on kuningasperheen ja pääministerin asuinpaikka sekä hallituksen ja parlamentin istuntopaikka.
Iholla (3. tuotantokausi)
Jukka
Jukka on 29-vuotias biojätekuski. Jukalla on entisen vaimonsa kanssa kolme lasta ja hän käy ex-vaimonsa kanssa edelleen parisuhdeterapiassa.
Balmoralin linna
Kuningatar Elisabet II kuoli Balmoralin linnassa 8. syyskuuta 2022.
Knivsta
Knivsta on samannimisen Knivstan kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 7 081 asukasta.
Madrid
Hallinto
Kuninkaan virallinen virka-asunto on Madridin kuninkaallinen palatsi, mutta kuningasperhe on valinnut kodikseen pienemmän La Zarzuelan palatsin kaupungin laitamilla. Pääministerin virka-asuntona toimii La Moncloan palatsi lähempänä keskustaa.
Iholla (3. tuotantokausi)
Patrick
Patrick on 24-vuotias CGI Artist aniomaatioalalta. Hänellä on yksi lapsi avovaimonsa Tuulin kanssa, jonka kanssa hän suunnittelee häitä.
Madrid
Hallinto
Kaupungin pormestariksi valittiin 15. kesäkuuta 2019 José Luis Martínez-Almeida.
Iholla (3. tuotantokausi)
Tero
27-vuotias Tero on ammatiltaan kuminpaistaja. Hän on aloittanut vasta aikuisiällä tanssiharrastuksen, jossa hän haluaa kehittyä ammattilaiseksi.
Madrid
Aluejako
pienoiskuva|Madrid jakautuu 21 hallinnolliseen alueeseen. Madrid on jaettu hallinnollisesti 21 alueeseen, jotka jakautuvat edelleen kaupunginosiin :
Iholla (3. tuotantokausi)
Yrjänä
Yrjänä on 39-vuotias muusikko, sarjakuvapiirtäjä ja kehitysvammaistenhoitaja. Yrjänä on vaimonsa Saran kanssa yrittänyt saada lasta usean vuoden ajan, viimeiset hetket hedelmöityshoitojen avulla.
Madrid
Aluejako
Viimeinen suuri alueliitos tapahtui sisällissodan jälkeen 1940-luvulla, kun neljätoista ympäröivää kuntaa liitettiin Madridiin. Näihin kuuluivat Aravaca, Barajas, Canillas, Canillejas, Chamartín de la Rosa, Fuencarral, Hortaleza, El Pardo, Vallecas, Vicálvaro, Villaverde, Carabanchel Alto ja Carabanchel Bajo. Alueliitoksen myötä kaupungin pinta-ala kasvoi 66 neliökilometristä nykyiseen 607 neliökilometriin.
Kulttuuri ja turismi
Madrid on innoittanut monia kulttuurihenkilöitä. Elokuvaohjaaja ja käsikirjoittaja Pedro Almodóvar on filmannut lähes kaikki elokuvansa Madridissa. Kirjailija Antonio Muñoz Molinan romaanien teemana on samoin ollut Madrid.
Maakunnassa (Comunidad de Madrid) vieraili vuonna 2015 yli 11 miljoonaa matkailijaa (noin 44 % ulkomaalaisia), joista 8,9 miljoonaa Madridissa (Ciudad de Madrid).
Nähtävyydet
pienoiskuva|[[Museo del Prado|Pradon museo sisältää yhden hienoimmista espanjalaisen taiteen kokoelmista.]]
Madridin tärkeimpiä nähtävyyksiä ovat muun muassa Paseo del Pradon museokolmikko (Prado, Reina Sofía ja Thyssen-Bornemisza), Palacio Real de Madrid, Debodin temppeli, Almudenan katedraali, Puerta de Alcalá ja Buen Retiron puisto ja tekojärvi.
Plaza Mayor on Madridin keskus ja kuuluisin aukio, joka muistuttaa Rooman Piazza Navonaa. Plaza Mayorin lisäksi väenvilskettä voi seurata kaupungin keskusaukioilla Puerta del Solilla.
Casa de Campo on suuri, lähes kahdentuhannen hehtaarin viheralue, josta löytyy huvipuisto (Parque de Atracciones de Madrid), uima-allas, järvi sekä uudentyyppinen eläintarha. Vierailun jännitystä lisää matka köysiradalla (teleférico). Sunnuntaisin Casa de Campo on suosittu koko perheen retkikohde.
Jalkapallon ystäviä kiinnostanevat Real Madridin ja Atlético Madridin kotiareenat Santiago Bernabéu ja Vicente Calderón. Madridissa sijaitsee myös yksi maailman kuuluisimmista härkätaisteluareenoista, Las Ventas.
Muut lähistön kaupungit ovat suosittuja päiväretkien kohteita. Niihin kuuluvat Toledo, Segovia, Ávila, Aranjuez ja Alcalá de Henares. Lisäksi suosittuja vierailukohteita ovat luostari-, museo- ja palatsikokonaisuus El Escorial sekä diktaattori Francisco Francon rakennuttama monumentti Santa Cruz del Valle de los Caídos.
Ruoka- ja juomakulttuuri
Madrid on espanjalaisen ruokakulttuurin sulatusuuni. Tyypillinen paikallisruoka on cocido madrileño. Se on muhennos, jonka pääraaka-aineina käytetään kikherneitä, lihaa ja erilaisia vihanneksia. Jokaisesta espanjalaisravintolasta löytyy edullinen päivän menu, menú del día, johon kuuluvat alku-, pää- ja jälkiruoka leivän ja juoman kera. Paella on espanjalaisten kansallisruoka, josta löytyy useita erilaisia versioita. Paellaa valmistetaan tyypillisesti sunnuntaisin koko perheelle. Kuumalla ilmalla kannattaa kokeilla gazpachoa eli kylmää vihanneskeittoa. Alkoholiton maitomainen juoma horcata de chufa maistuu mantelilta ja tehdään eräästä makeasta pähkinälajista.
Madridissa on hyviä viinejä Espanjan eri viinintuotantoalueilta, kuten La Riojasta ja Navarrasta. Sangría on punaviiniä, johon on sekoitettu pilkottuja tai viipaloituja hedelmiä. Myös Jerezistä peräisin olevaa sherryä tai Kataloniasta peräisin olevaa kuohuviiniä, cavaa on saatavilla.
Madridissa on tavallista syödä lounasta ja päivällistä myöhemmin kuin muualla Espanjassa. Lounasaika on kello 14–16 ja päivällisaika 21–22.30, tai viikonloppuisin vielä myöhempään. Siestaa vietetään kello 14–17. Ruoka-aikojen välissä nautitaan tapas-välipaloja.
Erään vuonna 2017 tehdyn selvityksen mukaan Madridissa on lukumääräisesti eniten baareja Espanjassa: 6 758 kappaletta eli 2,13 baaria 1 000 asukasta kohden.
Juraj Beneš
Juraj Beneš (2. maaliskuuta 1940 – 11. syyskuuta 2004) oli slovakialainen säveltäjä ja pianisti. Hän opiskeli Ján Cikkerin johdolla.
Madrid
Yöelämä
Osa yökerhoista tai diskoista on auki kello 6 saakka aamulla. Nuoremmat madridilaiset juhlivat joskus läpi yön, käyvät churrosilla (eräänlainen leivonnainen, joka on tapana nauttia kaakaon kera) aamunkoitteessa, menevät kotiin peseytymään ja lähtevät töihin. Tämä aluksi Plaza del Dos de Mayolle keskittynyt yöelämä kukoisti Francon kuoleman jälkeen ja erityisesti 1980-luvulla Madridin pidetyimmän pormestarin Enrique Tierno Galvánin ollessa virassa. 1980-luvulla Madridissa syntyi uusi nuorisokuttuuriliike La Movida. Nykyisin suurin keskus vaihtoehtoiselle yöelämälle on läheinen Chuecan kaupunginosa. Chueca on nuorekas kaupunginosa kahviloineen ja muotiliikkeineen; se on myös seksuaali- ja sukupuolivähemmistöjen suosiossa. Myös Malasaña on öisin elävä kaupunginosa, joka sijaitsee Gran Vía pääkadun pohjoispuolella.
Juraj Beneš
Beneš sävelsi muun muassa oopperat Cisárove nové šaty, Skamenený ja Hostina.
Madrid
Koulutus
Madrid on Espanjan suurin yliopistokaupunki. Madridin itsehallintoalueella toimii yhteensä seitsemän julkista yliopistoa, joista neljä kokonaan tai osittain itse kaupungin alueella:
Kaupungissa toimii myös lukuisia yksityisiä korkeakouluja sekä useita valtion tutkimuskeskuksia ja instituutteja, joista merkittävimpänä Opetus- ja tiedeministeriön alainen Consejo Superior de Investigaciones Científicas.
Universidad Complutense de Madrid
Complutense-yliopisto on yksi vanhimmista maailmassa, ja suurin Espanjassa. Yliopistossa on 10 000 henkilökunnan jäsentä ja 117 000 opiskelijaa. Se sijaitsee kahdella kampuksella, Moncloa-Aravacan alueella Ciudad Universitarian kaupunginosassa Madridissa sekä naapurikaupunki Pozuelo de Alarcónin Somosaguasin kaupunginosassa.
Yliopiston juuret ovat 1200-luvulla Alcalá de Henaresin kaupungissa. Nimensä se sai kaupungin latinankielisestä nimestä, Complutum. Vuonna 1836 yliopisto siirrettiin Madridiin ja nimettiin Universidad Centraliksi. Vuonna 1970 nimi vaihdettiin takaisin alkuperäiseksi. Ciudad Universitarian kampuksen rakennustyöt aloitettiin vuonna 1927, ja vuoden 1980 tienoilla valmistui toinen kampus Somosaguasiin. Vanha kampus Alcalássa avattiin uudelleen omana itsenäisenä yliopistonaan (Universidad de Alcalá) vuonna 1977.
Liikenne
pienoiskuva|Plaza de Castilla. Paseo de la Castellana on yksi Madridin pääkaduista.
Lentoliikenne
Madridia palvelee Barajasin lentoasema. Se toimii lentoyhtiö Iberian tukikohtana ja samalla pääporttina Iberian niemimaalle Euroopasta ja muualta maailmasta. Noin 47 miljoonalla (2015) vuosittaisella matkustajallaan se on Espanjan vilkkain lentokenttä. Matkustajamäärien arvioitu kasvu on 10 prosentin luokkaa. Lentokentän neljäs matkustajaterminaali avattiin vuonna 2006. Sillä on erillinen satelliittipiste, jonne liikennöi automaattijuna.
Maantieliikenne
Madridia ympäröi kaksi kehätietä, M-30 ja M-40. Vuonna 1973 valmistunut M-30 kulkee lähellä kaupungin ydinkeskustaa. M-40 yhtyy M-30:en kaupungin pohjoispuolella, mutta kulkee muutoin kaupunkialueen ulkoreunalla. Kolmas kehätie, M-50, on rakenteilla, ja osittain valmiina. Eurooppatiet E5, E90 ja E901 kulkevat kaupungin läpi. Keskustan liikenne on usein ruuhkaista, ja autoilua siellä kehotetaan välttämään.
Rautatie- ja metroliikenne
pienoiskuva|[[Atochan rautatieasema|Atocha on Madridin suurin rautatieasema.]] Espanjan kansallinen rautatieliikenneyhtiö Renfe (Red Nacional de Ferrocarriles Españoles) hallinnoi suurinta osaa maan rautateistä. Madridin pääterminaalit ovat Atocha, Chamartín ja Príncipe Pío. Espanjan ylpeydenaihe ovat AVE-suurnopeusjunat (Alta Velocidad Española). Suunnitelmissa on rakentaa 7 000 kilometriä pitkä verkko, jonka keskipisteenä toimii Madrid. Tavoitteena on, että kaikki manner-Espanjan tärkeimmät kaupungit olisivat alle neljän tunnin matkan päässä Madridista. AVE-verkko (2014) Madridin suunnasta kattaa linjat Sevillaan ja Málagaan etelässä, Valladolidiin, Huescaan, Barcelonaan ja Figueresiin pohjoisessa ja koillisessa sekä Valenciaan ja Alicanteen idässä.
Madridin metro on yksi laajimmista ja nopeimmin kasvavista metroverkoista maailmassa. Eteläisille esikaupunkialueille ulottuvan MetroSur-linjan valmistumisen myötä se kilpailee Länsi-Euroopan suurimman metrojärjestelmän asemasta Lontoon metron kanssa: Lontoossa verkosto on pidempi (402 km, Madridissa 294 km), mutta Madridissa on enemmän asemia (301, Lontoossa 270).
Urheilu
pienoiskuva|[[Real Madrid pelaa kotiottelunsa Santiago Bernabéulla.]] Madridin suosituin urheilulaji on jalkapallo. Kaupungista on kotoisin Real Madrid, jonka Kansainvälisen jalkapalloliiton jäsenlehden lukijat äänestivät 1900-luvun parhaaksi seurajoukkueeksi marraskuussa 2000. Realin paikallisvastustaja on Atlético Madrid. Molemmat seurat pelaavat Espanjan pääsarjassa Primera Divisiónissa. Kolmas pääsarjassa pelaava madridilaisseura on Rayo Vallecano. Espanjassa järjestetyt vuoden 1982 jalkapallon maailmanmestaruuskilpailut olivat suuri tapahtuma tälle jalkapalloilua rakastavalle maalle. Madridin Vicente Calderónilla ja Santiago Bernabéulla pelattiin jatkolohkojen otteluita, ja jälkimmäisellä myös loppuottelu.
Myös koripallo on suosittua. Koripalloliiga ACB:ssä kaupunkia edustavat Real Madrid ja Estudiantes.
Vuosittainen pyöräilyn Espanjan ympäriajo (Vuelta a España) on perinteisesti päättynyt Madridiin. Muita vuosittaisia tapahtumia ovat Casa de Campossa järjestettävä PGA European Touriin kuuluva Madridin avoin golfturnaus (Open de Madrid), Las Ventasin härkätaisteluareenalla ajettava freestyle motocrossin Red Bull X-Fighters -tapahtuma sekä Madrid Arenalla järjestettävä ATP Masters Seriesiin kuuluva Madrid Masters -tennisturnaus.
Madridista 26 kilometriä pohjoiseen San Sebastián de los Reyesin kunnassa sijaitsevalla Jaraman moottoriradalla ajettiin Formula 1 -sarjan Espanjan Grand Prix'tä vuosina 1968, 1970, 1972, 1974, 1976–1979 ja 1981. Lähimmät laskettelumahdollisuudet ovat Guadarraman vuoristossa. Muun muassa 60 kilometriä Madridista pohjoiseen sijaitseva Navacerradan hiihtokeskus on sekä madridilaisten että matkailijoiden suosiossa.
Olympiakisaehdokkuus
Madrid oli ehdolla vuoden 2012 kesäolympialaisten isäntäkaupungiksi Pariisin, Lontoon, New Yorkin ja Moskovan ohella. Kaupunki kuitenkin putosi Kansainvälinen olympiakomitean Singaporessa 6. heinäkuuta 2005 järjestämän äänestyksen kolmannella kierroksella ja kisat menivät lopulta Lontoolle. Madrid oli uudelleen ehdolla vuoden 2016 kesäolympialaisten isäntäkaupungiksi, mutta hävisi Rio de Janeirolle, ja 2020 kisat se hävisi Tokiolle.
Lippu ja vaakuna
pienoiskuva|Karhua ja mansikkapuuta kuvaava veistos [[Puerta del Solilla.]]
Madridin kaupungin vaakuna on peräisin 1200-luvulta ja symboloi maanomistuskiistaa kirkon ja työväestön välillä. Vaakunan kilvessä on valkoisella taustalla takajaloillaan mansikkapuuta (Arbutus unedo) vasten seisova karhu. Kilpeä ympäröi sininen reunus, jolla on seitsemän valkoista kuusisakaraista tähteä. Karhu ja mansikkapuu viittaavat karhujen ja metsien suureen määrään alueella. Seitsemän tähteä edustavat Ison karhun (Ursa Major) tähdistöä. Kilven päällä on kruunu, joka symboloi Madridin kuninkaallista asemaa.
Madridin kaupungin lipussa esiintyy vaakuna purppuraisella pohjalla. Lipun väri viittaa Uuteen-Kastiliaan (nykyinen Kastilia-La Manchan itsehallintoalue), jonka osa Madrid ennen oli.
Suomen suurlähetystö
Suomen Espanjan suurlähetystö sijaitsee Madridissa osoitteessa Paseo de la Castellana 15. Suurlähettiläs on Tiina Jortikka-Laitinen.
Suudelma ennen kuolemaa
Suudelma ennen kuolemaa (engl. A Kiss Before Dying) on vuonna 1991 ensi-iltaan tullut neo-noir-draamaelokuva, joka perustuu Ira Levinin samannimiseen romaaniin. Elokuvan pääosia esittävät muun muassa Matt Dillon, Sean Young, Max von Sydow ja Diane Ladd. Elokuvan taloudellinen tuotto oli huono, ja Sean Young sai Razzie-palkinnon kaksoisroolistaan huonoimmasta naispääosasta ja huonoimmasta naissivuosasta.
Arvioita
Video-oppaassa vuodelta 1994 Bello Romano sanoo, ettei elokuva yllä saman kirjan aiheesta vuonna 1956 tehdyn Gerd Oswaldin filmatisoinnin tasolle, ja antaa sille kolme tähteä viidestä, mikä vastaa sanallista arviota ”hyvä”.
Lovetš
thumb|230px|Vanhankaupungin rakennuksia
Lovetš on kaupunki keski-Bulgariassa Lovetšin alueella. Sen asukasluku on noin 50 000. Lovetš sijaitsee 150 kilometriä pääkaupungista Sofiasta lähellä Pleveniä, Trojania ja Tetevenia.
Lovetšissa on useita museoita ja teattereita.
Kaupungissa käytiin syyskuussa 1877 Turkin sotaan liittyvä Lovetšin taistelu, jossa oli mukana Suomen kaartin jäseniä.
Bill Skate
pienoiskuva|Bill Skate vuonna 1998. William Jack "Bill" Skate (26. syyskuuta 1953 – 3. tammikuuta 2006) oli papuauusiguinealainen poliitikko. Hän toimi Papua-Uuden-Guinean pääministerinä vuosina 1997–1999. Skate lyötiin ritariksi tammikuussa 2005. Saman vuoden joulukuussa hän kärsi aivohalvauksen, johon hän kuoli brisbanelaisessa sairaalassa 3. tammikuuta 2006.
Putous (14. tuotantokausi)
'''Putouksen 14. tuotantokausi''' esitettiin keväällä 2022. Kauden ensimmäinen jakso esitettiin MTV3-kanavalla 5. helmikuuta 2022.
Näyttelijöinä ohjelmassa jatkoivat Pilvi Hämäläinen, Maaria Nuoranne ja Mikko Töyssy. Kauden uudet näyttelijät olivat Aku Sipola, Jyri Ojansivu, Aapo Oranen ja Pihla Maalismaa. Juontajana jatkoi Christoffer Strandberg. Kauden finaalijaksossa kerrottiin, että Hämäläinen ei enää jatka ohjelmassa tämän kauden jälkeen. Hän teki päätöksensä jo ennen kauden aloitusta. Koronarajoitusten vuoksi kahteen ensimmäiseen jaksoon studioyleisöön otettiin ainoastaan näyttelijöiden läheiset.
Vuoden sketsihahmo -kilpailun voitti Mikko Töyssyn esittämä forssalainen viiniyrittäjä Kaisla Sose.
Sarjapudottaja
Punainen joukkue:
HMS Boreas
HMS Boreas on ollut neljän Britannian Kuninkaallisen laivaston aluksen nimenä.
Paholaisnainen
pienoiskuva|[[Lizabeth Scott ja Van Heflin elokuvassa.]] Paholaisnainen, Suomessa televisioesityksessä myös nimellä Martha Iversin outo rakkaus, (The Strange Love of Martha Ivers) on Lewis Milestonen ohjaama mustavalkoinen yhdysvaltalainen film noir -elokuva vuodelta 1946. Elokuva oli Kirk Douglasin ensiesiintyminen elokuvissa.
Paholaisnainen osallistui Cannesin elokuvajuhlille vuonna 1947. Vuodesta 1974 lähtien elokuva on ollut Yhdysvalloissa vapaassa levityksessä (public domain) tekijänoikeuksien haltijan unohdettua uusia tekijänoikeus 28 vuoden jälkeen julkaisusta.
Juoni
Elokuvan päähenkilö, paholaisnainen, on Barbara Stanwyckin esittämä rikas perijätär, Martha Ivers, joka nuorena yritti karata ystävänsä Sam Mastersonin (Van Heflin) kanssa ja surmasi vahingossa rikkaan tätinsä. Martha valehtelee poliisille tunkeilijan murhanneen tätinsä. Kuolemaa epäilevä holhoaja pakottaa Marthan myöhemmin menemään naimisiin poikansa, syyttäjä Walter O’Neilin (Kirk Douglas) kanssa, joka näki surman, ja syyttämään viatonta miestä surmasta. Heidän avioliittonsa on kuitenkin yksipuolinen: Walter rakastaa Marthaa, mutta hän ei rakasta Walteria. Tädiltään perimiensä rahojen avulla Martha on luonut laajan liikeimperiumin.
18 vuoden jälkeen Sam Masterson palaa kaupunkiin.
Arvioita
Video-oppaassa vuodelta 1994 Paholaisnainen saa kolme tähteä viidestä, mikä vastaa sanallista arviota ”hyvä”.
Melite (demos)
Melite oli antiikin Ateenan kaupunginosa ja alun perin Kekropis-fyleen kuulunut Attikan demos. Se kuului fylen asty-trittykseen eli kaupunkialueen demoksiin.
Melite sijaitsi Sisemmän Kerameikoksen länsipuolella. Sen tarkat rajat eivät ole tiedossa, mutta se vaikuttaa pitäneen sisällään ainakin osan Agoran tienoosta sekä kaupungin länsiosan kukkula-alueesta, mukaan lukien Nymfien kukkula, Pnyks ja Museion eli Muusien kukkula. Myöhemmin siihen luettiin myös Skambonidain ja Kollytoksen demosten alueet. Kreikkalaisessa mytologiassa Melite sai nimensä Herakleen vaimosta Melitestä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Kekropis ja sillä oli seitsemän edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Kekropis-fyleen.
Melite oli yksi väkirikkaimpia demoksia, ja siellä asui monia merkkihenkilöitä, kuten Themistokles, joka rakennutti Artemis Aristobulen temppelin kotinsa lähelle, sekä Kallias ja Fokion. Demoksen kansalaisesta käytettiin demonyymiä Meliteus.
Carles Gil
Carles Gil de Pareja Vicent (s. 22. marraskuuta 1992 Valencia, Espanja) on espanjalainen jalkapalloilija. Hän edustaa Englannin Valioliigassa pelaavaa Aston Villaa ja on pelipaikaltaan hyökkäävä keskikenttäpelaaja.
Seurajoukkueura
Gil on Valencian nuorisoakatemian kasvatti. Hän pelasi ensimmäisen ottelunsa seuran reservijoukkueessa ollessaan 17-vuotias. Hän oli mukana edustusjoukkueen harjoituskausilla kesinä 2010–2012, minkä jälkeen hänen kanssaan solmittiin vuoteen 2016 asti ulottuva sopimus.
Kaudeksi 2012–2013 hän siirtyi lainasopimuksella Elcheen. Gil pelasi ensimmäisen sarjaottelunsa joukkueessa 19. elokuuta 2012 Ponferradinaa vastaan, missä hän onnistui myös maalinteossa.
Gil pelasi ensimmäisen ottelunsa Primera Divisiónissa kasvattajaseurassaan 29. elokuuta 2014 Málagaa vastaan. 28. syyskuuta 2014 hän teki ensimmäisen maalinsa joukkueessa ottelussa Real Sociedadia vastaan.
Erik Enge (näyttelijä)
Erik Sune Enge (ent. Lönngren; s. 25. heinäkuuta 1996 Tukholma) on suomalais-ruotsalainen elokuvanäyttelijä, joka on työskennellyt molemmissa kotimaissaan. Engen ura alkoi Ulrika Bengtsin elokuvissa Iris ja Oppipoika, ja hänet nähtiin myös televisiosarjassa Silta. Engen varsinainen läpimurto tapahtui ruotsalaiselokuvassa Tiikerit (2021), joka perustuu jalkapalloilija Martin Bengtssonin omaelämäkertaan, ja hänen roolisuorituksensa palkittiin Rooman ja Göteborgin elokuvajuhlilla.
Enge syntyi Tukholmassa, mutta hänen perheensä muutti Ahvenanmaalle, kun hän oli muutaman kuukauden ikäinen. Hänen äitinsä on ahvenanmaalainen ja isänsä riikinruotsalainen. Hän otti 2020-luvun vaihteessa sukunimekseen isänäitinsä tyttönimen Enge.
Kuningaskalastajat
Kuningaskalastajat (Alcedinidae) on säihkylintuihin kuuluva lintuheimo. Kuningaskalastajat elävät luonnonvaraisina Australaasiassa, Afrikassa ja Euroopassa. Ne ovat yleensä värikkäitä lintuja. Ne syövät pääasiassa kaloja, mutta esimerkiksi naurajat syövät maaeläimiä. Kuningaskalastajilla on kokoonsa nähden huomattavan suuri nokka. Niiden pesässä on yleensä 5–10 munaa, mutta esimerkiksi naurajilla yleensä kolme. Vaihtoehtoisessa luokituksessa kuningaskalastajat katsotaan heimon sijasta alalahkoksi Alcedines, joka jakautuu kolmeen erilliseen heimoon, Alcedinidae, Halcyonidae ja Cerylidae. Kuningaskalastajia on 18 sukua ja 111 lajia.
Aiheesta muualla
Kuningaskalastaja videoita Internet Bird Collection